**Ministru kabineta noteikumu projektu**

**“Grozījumi Ministru kabineta 2018. gada 17. aprīļa noteikumos Nr. 225 “Valsts tehniskās uzraudzības aģentūras maksas pakalpojumu cenrādis”” un “Grozījumi Ministru kabineta 2019. gada 30. aprīļa noteikumos Nr. 186 “Traktortehnikas un tās vadītāju valsts informatīvās sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2018. gada 17. aprīļa noteikumos Nr. 225 "Valsts tehniskās uzraudzības aģentūras maksas pakalpojumu cenrādis”” ir sagatavots, lai nodrošinātu brīvprātīgu traktortehnikai piekabināmo maināmo velkamo iekārtu (miglotāja, rulonu preses utt.) un traktortehnikai uzkarināmo maināmo tehnoloģisko agregātu (arkla, kultivatora utt.) (turpmāk arī – iekārtas un agregāti) reģistrāciju traktortehnikas un tās vadītāju valsts informatīvajā sistēmā (turpmāk – VIS) un noņemšanu no uzskaites, paredzot konkrētu cenu par minētajām darbībām ar iekārtām un agregātiem. Ministru kabineta noteikumu projekts “Grozījumi Ministru kabineta 2019. gada 30. aprīļa noteikumi Nr. 186 “Traktortehnikas un tās vadītāju valsts informatīvās sistēmas noteikumi”” ir sagatavots, lai nodrošinātu, ka reģistrācijas brīdī VIS tiek iekļauta informācija arī par iekārtām un agregātiem. Noteikumu projekti stāsies spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par budžetu un finanšu vadību 5. panta devītā daļa.2. Likums “Grozījumi Ceļu satiksmes likumā” (pieņemts 2021. gada 25. martā).3.Ceļu satiksmes likuma 14.1 panta pirmā un astotā daļa. 4. Ministru kabineta 2011. gada 3. maija noteikumu Nr. 333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” (turpmāk – noteikumi Nr.333) 18.1. apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik maksa par Valsts tehniskās uzraudzības aģentūras (turpmāk – aģentūra) sniegtajiem maksas pakalpojumiem noteikta Ministru kabineta 2018. gada 17. aprīļa noteikumos Nr. 225 “Valsts tehniskās uzraudzības aģentūras maksas pakalpojumu cenrādis” (turpmāk – noteikumi Nr. 225).Ministru kabineta 2019. gada 30. aprīļa noteikumos Nr. 186 “Traktortehnikas un tās vadītāju valsts informatīvās sistēmas noteikumi” (turpmāk – noteikumi Nr. 186) noteikta VIS iekļaujamā informācija, tās uzglabāšanas termiņi un dzēšanas kārtība, kā arī kārtība, kādā informatīvajā sistēmā esošā informācija nododama atklātībai, pieejamās informācijas apjoms un personas, kuras var iegūt informāciju par fiziskai personai piederošu traktortehniku vai tās piekabi darba vai dienesta funkciju izpildei.Spēkā esošie noteikumi Nr. 225 paredz maksas pakalpojumus, bet noteikumos Nr. 186 noteikta VIS iekļaujamā informācija tikai attiecībā uz traktortehniku un tās piekabēm.2021. gada 25. martā pieņemtais likums “Grozījumi Ceļu satiksmes likumā”, kas stāsies spēkā 2021.gada 1.jūlijā, paredz jaunus terminus – “maināma velkamā iekārta” un “maināms tehnoloģiskais agregāts”, kā arī personas tiesības uz traktortehnikas maināmo velkamo iekārtu un maināmo tehnoloģisko agregātu brīvprātīgu reģistrāciju. Grozījumi noteikumos Nr. 225 un noteikumos Nr.186 sagatavoti saistībā ar Valsts sekretāru 2021. gada 18. marta sanāksmē izsludināto Ministru kabineta noteikumu projektu “Grozījumi Ministru kabineta 2017. gada 6. jūnija noteikumos Nr.313 “Traktortehnikas un tās piekabes reģistrācijas noteikumi”” (Valsts sekretāru 18.03.2021. sanāksmes protokola Nr.11 25.§ VSS-237), kuros noteikta brīvprātīga iekārtu un agregātu reģistrācija un noņemšana no uzskaites VIS. Tādējādi, stājoties spēkā grozījumiem Ministru kabineta 2017. gada 6. jūnija noteikumos Nr. 313 “Traktortehnikas un tās piekabes reģistrācijas noteikumi”, VIS būs iespēja reģistrēt īpašnieka un tehniskos datus (pirmreizēja īpašuma tiesību iegūšanu vai īpašumtiesību maiņu) ne tikai traktortehnikai un tās piekabēm, bet arī maināmām velkamām iekārtām un maināmiem tehnoloģiskiem agregātiem.Pamatojoties uz iepriekšminēto, ir sagatavoti vairāki Ministru kabineta noteikumu projekti: 1. “Grozījumi Ministru kabineta 2018. gada 17. aprīļa noteikumos Nr. 225 "Valsts tehniskās uzraudzības aģentūras maksas pakalpojumu cenrādis”” paredz papildināt pakalpojumu veida nosaukumus, iekļaujot ne tikai informāciju par traktortehniku vai tās piekabēm, bet arī par velkamām iekārtām un tehnoloģiskiem agregātiem. Grozījumi paredz iespēju klientam VIS reģistrēt vai pārreģistrēt velkamo iekārtu vai tehnoloģisko agregātu, kā arī saņemt izziņas izdruku no VIS par vienas vienības velkamās iekārtas vai tehnoloģiskā agregāta pirmreizējās reģistrācijas vai pārreģistrācijas (īpašnieku maiņas gadījumā) faktu, kas apliecina attiecīgās tehnikas īpašnieka un tehnisko datu esību VIS. Jaunajam maksas pakalpojumam “Izziņas izdruka no valsts informācijas sistēmas par pirmreizējo īpašuma tiesību iegūšanu uz maināmo velkamo iekārtu vai maināmo tehnoloģisko agregātu” pievienotās vērtības nodokli nepiemēro saskaņā ar Pievienotās vērtības nodokļa likuma 3.panta astoto daļu;
2. ar grozījumiem noteikumu Nr. 225 pielikuma 20. punktā tiek precizēts pakalpojuma nosaukums, lai aģentūrai būtu iespēja sniegt arī citus pakalpojumus, kuriem nepiemēro pievienotās vērtības nodokli saskaņā ar Pievienotās vērtības nodokļa likuma 3.panta astoto daļu, izbraucot uz klienta noteikto adresi. Jāprecizē arī noteikumu Nr.225 pielikuma 54. un 55. punktā paredzēto pakalpojumu nosaukumi, lai nepieļautu, ka klientiem rodas pārpratumi saistībā ar izziņas sagatavošanu un izsniegšanu no valsts informatīvās sistēmas. Aģentūra piedāvā klientam sagatavot un saņemt divu veidu izziņas no VIS. Atšķirību starp noteikumu Nr. 225 pielikuma 54. un 55. punktā paredzēto pakalpojumu veido izziņas sagatavošanas veids, patērētais laiks un ieguldītie resursi. Noteikumu Nr. 225 pielikuma 54. punktā minētais pakalpojums tiek sniegts tā, ka izziņu veido pati sistēma, un vienotās zemkopības nozares informācijas sistēmā reģistrēts lietotājs var saņemt gatavu izziņu elektroniskā formā. Savukārt noteikumu Nr. 225 pielikuma 55. punktā minēto pakalpojumu sniedz aģentūras darbinieks, kurš manuāli, uz iestādes apstiprinātās veidlapas sagatavo klienta pieprasīto informāciju no VIS, to noformējot atbilstoši normatīvajos aktos noteiktajām prasībām;
3. „Grozījumi Ministru kabineta 2019. gada 30. aprīļa noteikumos Nr. 186 “Traktortehnikas un tās vadītāju valsts informatīvās sistēmas noteikumi”” paredz, ka VIS tiks iekļauta informācija arī par velkamām iekārtām un tehnoloģiskiem agregātiem, datu salīdzināšanu (2.3.apakšpunkts), aizliegumiem (2.11. apakšpunkts), īpašnieku, valdītāju vai turētāju (4. un 5.punkts)a un par informācijas glabāšanu IVS. Noteikumu Nr.186 2.2. apakšpunkts par reģistrācijas apliecību, 2.4. apakšpunkts par pārbūvi, 2.12.apakšpunkts par valsts tehnisko apskati, 2.13. un 2.13.4. apakšpunkts par tirdzniecības vietu un veidu, un 9.5.apakšpunkts par reģistrācijas numurzīmi nav attiecināms uz velkamām iekārtām un tehnoloģiskiem agregātiem.
 |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija un aģentūra |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa ir maināma tehnoloģiskā agregāta īpašnieki (vadītāji), kuriem pieder maināmās velkamās iekārtas. Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekti tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Noteikumu projektu tiesiskais regulējums atbilstības izmaksas neietekmē. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021 | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 268 468 | Nav precīzi aprēķināms | 2 268 468 | Nav precīzi aprēķināms | 2 268 468 | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2 268 468 | Nav precīzi aprēķināms | 2 268 468 | Nav precīzi aprēķināms | 2 268 468 | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2 781 640 | Nav precīzi aprēķināms | 2 781 640 | Nav precīzi aprēķināms | 2 781 640 | Nav precīzi aprēķināms | Nav precīzi aprēķināms |
| 2.1. valsts pamatbudžets | 2 781 640 | Nav precīzi aprēķināms | 2 781 640 | Nav precīzi aprēķināms | 2 781 640 | Nav precīzi aprēķināms | Nav precīzi aprēķināms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -513 172 | Nav precīzi aprēķināms | -513 172 | Nav precīzi aprēķināms | -513 172 | Nav precīzi aprēķināms | Nav precīzi aprēķināms |
| 3.1. valsts pamatbudžets | -513 172 | Nav precīzi aprēķināms | -513 172 | Nav precīzi aprēķināms | -513 172 | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms  |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar valsts budžetu kārtējam gadam un saskaņā ar vidēja termiņa budžeta ietvaru attiecīgajiem gadiem norādīts Valsts tehniskās uzraudzības aģentūras izdevumi, kas tiek finansēti no ieņēmumiem no maksas pakalpojumiem un citi pašu ieņēmumiem un to atlikumiem Zemkopības ministrijas budžeta apakšprogrammas 21.02.00 “Sabiedriskā finansējuma administrēšana un valsts uzraudzība lauksaimniecībā” ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Ņemot vērā to, ka grozījumi noteikumos Nr. 225 un noteikumos Nr.186 sagatavoti saistībā ar Valsts sekretāru 2021. gada 18. marta sanāksmē izsludināto Ministru kabineta noteikumu projektu “Grozījumi Ministru kabineta 2017. gada 6. jūnija noteikumos Nr.313 “Traktortehnikas un tās piekabes reģistrācijas noteikumi””, kuros noteikta brīvprātīga iekārtu un agregātu reģistrācija un noņemšana no uzskaites VIS, nav iespējas paredzēt un noteikt to iekārtu un agregātu skaitu, kuru tehniskos datus un īpašuma tiesības to esošais īpašnieks (valdītājs) vēlētos brīvprātīgi reģistrēt VIS. Tā kā darbi pie VIS pilnveidošanas vēl turpinās, lai būtu iespējams VIS reģistrēt arī datus saistībā ar velkamām iekārtām un tehnoloģiskiem agregātiem, tad nav iespējams aprēķināt ar noteikto pakalpojumu saistītās tiešās un netiešās izmaksas saskaņā ar noteikumos Nr.333 noteikto kārtību un prasībām, tiek pieņemts, ka vienas vienības izcenojuma aprēķinā norādītās izmaksas būs līdzīgas kā reģistrējot VIS traktortehniku vai tās piekabi. Lai klients gūtu apliecinājumu tam, ka traktortehnikas velkamās iekārtas vai tehnoloģiskā agregāta tehniskie dati un dati par īpašnieku ir reģistrēti VIS, izveidots jauns pakalpojums “Izziņas izdruka no valsts informācijas sistēmas par pirmreizējo īpašuma tiesību iegūšanu uz maināmo velkamo iekārtu vai maināmo tehnoloģisko agregātu”, sniedzot informāciju izziņas veidā no VIS par vienu tehnikas vienību. Pamatojoties uz iepriekš minēto, tiek pieņemts, ka vienas vienības izcenojuma aprēķinā norādītās izmaksas būs līdzīgas kā pakalpojumam "Reģistrēta sistēmas lietotāja izziņas izdrukas vai informācijas iegūšana no valsts informācijas sistēmas par traktortehniku vai tās piekabi, vai maināmo velkamo iekārtu, vai maināmo tehnoloģisko agregātu". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts "Grozījumi Ministru kabineta 2017. gada 6. jūnija noteikumos Nr. 313 "Traktortehnikas un tās piekabes reģistrācijas noteikumi"" (izsludināts Valsts sekretāru 2021. gada 18. marta sanāksmē (VSS-237)), kas paredz brīvprātīgu traktortehnikai piekabināmo iekārtu un traktortehnikai uzkarināmo agregātu reģistrāciju un noņemšanu no uzskaites aģentūras VIS.  |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība |
| 2. | Sabiedrības līdzdalība projekta izstrādē | Informācija par noteikumu projektiem no 2021. gada 29. aprīļa līdz 17. maijam bija ievietota Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā “Sabiedrības līdzdalība” un Ministru kabineta tīmekļvietnes sadaļā “Sabiedrības līdzdalība” <https://www.mk.gov.lv/lv/ministru-kabineta-diskusiju-dokumenti> Noteikumu projekti no 2021. gada 5. līdz 17. maijam elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei, Latvijas Neatkarīgo mežizstrādātāju asociācijai, Latvijas Lauksaimniecības kooperatīvu asociācijai, Sertifikācijas un testēšanas centram un Latvijas Lauku konsultāciju un izglītības centram. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietotajiem noteikumu projektiem netika saņemti iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Valsts tehniskās uzraudzības aģentūra |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| Cita informācija | Nav.  |

Zemkopības ministrs K. Gerhards

Bumbuls 67027184

adris.bumbuls@zm.gov.lv

Burgmane 28672999

sarmite.burgmane@vtua.gov.lv